LATVIJAS REPUBLIKAS MINISTRU KABINETS

2020. gada „......”............................. Noteikumi Nr. ........

Rīgā (prot. Nr. .............. .§)

**Grozījumi Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem”**

*Izdoti saskaņā ar Teritorijas attīstības plānošanas*

*likuma 7.panta pirmās daļas 4. un 5.punktu*

Izdarīt Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem” (Latvijas Vēstnesis, 215, 30.10.2014) šādus grozījumus:

1. Aizstāt 1.1.apakšpunktā vārdus “republikas pilsēta“ ar vārdu “valstspilsēta”.
2. Papildināt noteikumus ar 2.1 un 2.2 punktu šādā redakcijā:

“2.1 Valstspilsētas, kas likumā noteiktā kārtībā sadarbojas ar tām pieguļošajām novada pašvaldībām ilgtspējīgas attīstības stratēģijas un attīstības programmas izstrādē, veido kopēju sadarbības iestādi, kura pilda izstrādes vadītāja un šo noteikumu 11.punktā noteikto funkciju, kā arī nodrošina attiecīgo dokumentu izstrādi sistēmā”.

2.2 Sadarbības iestāde nodrošina vienlaicīgu attīstības plānošanas dokumentu izstrādi iesaistītajās pašvaldībās.”

1. Izteikt 16.punktu šādā redakcijā:

“16. Plānošanas dokumenta publiskās apspriešanas termiņš sākas ne agrāk kā piecas darba dienas pēc attiecīgā plānošanas dokumenta redakcijas publicēšanas sistēmā.”

1. Papildināt noteikumus ar 20.1 punktu šādā redakcijā:

“20.1 Šo noteikumu 2.1 punktā minētās pašvaldības ilgtspējīgas attīstības stratēģijā ietver kopīgu stratēģisko daļu, un kopīgu telpiskās attīstības perspektīvu, atbilstoši šo noteikumu 19. un 20.punktā noteiktajam saturam.”

1. Papildināt noteikumus ar 25.1 punktu šādā redakcijā:

“25.1 Šo noteikumu 2.1 punktā minētās pašvaldības attīstības programmās ietver kopīgu stratēģisko daļu, rīcību un investīciju plānā ietver kopīgos un atšķirīgos projektus, kā arī paredz kopīgus uzraudzības rādītājus.”

1. Izteikt 59.punkta pirmo teikumu šādā redakcijā:

“59. Atzinumus par plānošanas dokumentu redakciju institūcijas sniedz divu nedēļu laikā no dienas, kad uzsākta publiskā apspriešana.”

1. Papildināt noteikumus ar 62.1 punktu šādā redakcijā:

“62.1 Viedokli par teritorijas plānojuma vai tā grozījumu publiskajai apspriešanai nodotajā teritorijas izmantošanas un apbūves noteikumu redakcijā ietverto normu atbilstību būvniecību reglamentējošajiem normatīvajiem aktiem Ekonomikas ministrija sniedz četru nedēļu laikā.”

1. Papildināt noteikumus ar 74.1 punktu šādā redakcijā:

“74.1 Šo noteikumu 2.1 punktā minētos plānošanas dokumentus izstrādā šādā kārtībā:

74.11. katra pašvaldība pieņem šo noteikumu 66. punktā minēto lēmumu;

74.12. sadarbības iestāde nodrošina ilgtspējīgas attīstības stratēģijas vai attīstības programmas projekta sagatavošanu;

74.13. katra pašvaldība pieņem šo noteikumu 67. punktā minēto lēmumu;

74.14. sadarbības iestāde informē attiecīgo plānošanas reģionu par atzinuma sniegšanas nepieciešamību;

74.15. pēc plānošanas reģiona atzinuma saņemšanas sadarbības iestāde izvērtē tajā izteiktos iebildumus un priekšlikumus, panākot vienošanas par to ņemšanu vai neņemšanu vērā. Ņemot vērā saskaņošanas ar plānošanas reģionu un publiskās apspriešanas rezultātus, sagatavo priekšlikumu pašvaldības lēmuma pieņemšana;

74.16. vienojoties, katra pašvaldība pieņem vienu no šo noteikumu 68.punktā minētajiem lēmumiem;

74.17. ja pašvaldības pieņem šo noteikumu 68.1.apakšpunktā minēto lēmumu, sadarbības iestāde nodrošina šo noteikumu 69.punktā minētās darbības un iesniedz precizēto ilgtspējīgas attīstības stratēģijas vai attīstības programmas projektu katrai pašvaldībai apstiprināšanai.”

1. Svītrot noteikumu 83. un 111.punktā vārdu “sistēmā”.
2. Papildināt noteikumus ar 126.1 punktu šādā redakcijā:

“126.1 Ne retāk kā reizi divos gados pašvaldība izstrādā un publisko pārskatu par detālplānojumu īstenošanas rezultātiem.”

Vides aizsardzības un

reģionālās attīstības ministrs Juris Pūce